Vra die veearts: Dit lyk soos 'n bosluis, maar is dit velkanker? - Voertaal
Marianne Lomberg Mens en dier 2021-11-05
Daphne Becker skryf:
Ek het deur LitNet op die interessante Voertaal-diens afgekom. Ons mini-pinscher het 'n swart plekkie op sy penis gekry (boonste foto).
Dit lyk soos 'n bosluis, maar is nie 'n bosluis nie. Aan die anderkant is 'n swart vlek (onderste foto). Ons wonder wat dit kan wees. Moet ons hom (ons liewe Tobbie) veearts toe vat? Hy is 14½ jaar oud.
Baie dankie dat ek hierdie vrymoedigheid kan neem. 🙂
Ek is so bly dat jy Voertaal geniet! Dis heerlik om saam te kan gesels oor dinge wat vir ons almal belangrik is.
En gepraat van dinge wat belangrik is, jy is reg om bekommerd te wees oor die rooiswart kolletjies. Nes mense, kry ook honde velkankers, en die kolletjies in jou foto lyk of hulle moontlik 'n tipe velkanker kan wees. Gelukkig is uitsny van kleinerige kolle soos dié 'n klein prosedure wat baie min pyn veroorsaak. Maar dis beter om veilig te speel, veral met 'n ouer woef.
Vir ander honde-eienaars: Die volgende is dinge om voor uit te kyk:
donker kolle of swartrooi vratte
sagte knoppies wat jeuk of maklik groter en kleiner word
plekkies waar die vel stukkend raak, amper soos 'n seerplek maar sonder dat jou hond homself beseer het.
Veeartse kan vinnig sê of iets moontlik 'n probleem is, en met 'n baie klein operasie kan hulle die letsel uitsny en in 'n laboratorium laat toets, waarna hulle beter raad oor behandeling kan gee. Goeie nuus: Mits dit vroeg gevang word, kan velkanker in honde heeltemal genees word.
News24.com | WATCH | Magda Wierzycka, South Africa's wealthiest woman: 'This is a country worth fighting for'